Яратабыз, көтәбез сине, улым!

	Шушы сүзләрне ишеткәч, егет, иптәшләреннән яхшысынмады бугай, күзләрен сыпырып куйды. Бу мәлдә яшь тамчысы тәгәрәп төшсә дә сәер түгел. Егет-җиләнгә шуннан да газизрәк сүз булырга мөмкинме?! Туган җиреннән, әти-әнисеннән, сөйгән ярыннан аерылып торырга мәҗбүр булган һәр кешенең йөрәгенә сарымай болай эндәшүләре.	 Бу дулкынландыргыч кү­ре­неш­не берничә көн элек Мәскәү өлкәсендәге 14258нче хәрби часть, Сергиев-Посад гарнизоны мәдәният йортындагы зәңгәр экранда күзәтергә туры килде. Ул көнне Ирек Хәйбрахманов янә­шәсендә утырган унбиш якташы-хезмәттәше дә шаһит булды бу манзарага. Аларга да әниләре сәлам юллаган. Ә менә әнисе белән бергәләп сагынуын җит­керергә  аның сөйгән яры гына батырчылык иткән.  Мөслим районы делегациясе – солдат әни­ләре һәм хакимият вәкилләре елга ике мәртәбә, ягъни һәр чакырылыш саен бирегә бәгырь җи­меш­­ләренең ничек хезмәт ит­кәннәрен күрергә килә икән. Килә алмаган солдат әниләренә күч­тәнәч  һәм менә шулай аудио-видео сәлам җибәрү мөмкинлеге бирелә. 
	Рәшит МИНҺАҖ	
Ватаным Татарстан

	№ 161 | 	


